钦定古今图书集成/明伦汇编/闺媛典/第113卷 > 皇清十九 > 纪宽舍
## 钦定古今图书集成/明伦汇编/闺媛典/第113卷 > 皇清十九 > 纪宽舍

按《同安县志》：纪宽舍，许聘陈阵舍。阵舍殁，纪入视阵，目不瞑；纪拭其目矢以身殉；哭奠十馀日，投缳。阵舍母解之复苏，谕之曰：“烈女之后，岁多大旱，汝以一人累一邑，不如无死为愈。” 纪曰：“无庸忧也。我死将殓，置水一碗于棺下。遇旱求雨，以此水泼吾棺，雨即降。” 竟复自缢。后果大旱，试之立验。